Agluonėnų herbas

Agluonėnų herbas – pagrindinis Agluonėnų kaimo ir Agluonėnų seniūnijos (Klaipėdos rajono savivaldybė) heraldikos atributas.

 Aprašas 

Sidabriniame lauke pavaizduota raudonų plytų arka su tokios pat spalvos krikštu jos angoje simbolizuoja išėjusiuosius šio Mažosios Lietuvos krašto gyventojus ir jų specifines laidojimo tradicijas.Patvirtintas Agluonėnų herbas. 2013-07-04, Lsa.lt (tikrinta 2021-08-26).

 Simbolika 
 Vartai kasdieniniame gyvenime reiškia patikimą apsaugą, o dvasiniame – perėjimo iš vienos būties į kitą: iš žemiškosios į dvasiškąją, dieviškąją amžinybę.
 Raudona spalva primena šio krašto statinius (dauguma buvo raudonų plytų), o sidabras simbolizuoja vandenį, nes vietovė yra prie Agluonos upės ir užtvankos.

 Istorija 

2013 m. liepos 4 d. herbą dekretu Nr. 1K-1513 patvirtino prezidentė Dalia Grybauskaitė.LR Prezidento dekretas Nr. 1K-1513 Herbas pašventintas 2014 m. gegužės 17 d.Agluonėnų sodo atidarymo šventėje pristatytas herbas.  2014-05-18, Klaipedos-r.lt (tikrinta 2021-08-26). Herbo etalono autorius – Saulius Bajorinas.Agluonėnų sodui – nauja lemtis. 2014-05-21, Gargzdai.lt (tikrinta 2021-08-26).

 Šaltiniai 

Kategorija:Agluonėnai
Kategorija:2013 m. patvirtinti Lietuvos gyvenviečių herbai
Kategorija:Klaipėdos rajono savivaldybės gyvenviečių herbai
Kategorija:Lietuvos kaimų herbai